Dyrkornvassdraget ble opprinnelig bygget ut i 1913 av A/S Dyrkornanleggene. Kraftverket leverte elektrisk strøm både til fabrikken og til innbyggere og bønder i bygda. Fabrikken produserte fiskeredskap. Dyrkornvassdraget ble kjøpt av Anton Tolaas, Nils Heggen og Knut Bjørnevik for 11.550 kroner (i 1912). Produksjon og montering av garn pågikk til 1999. Tafjord Kraft kjøpte fallrettene i 1998 og konsesjon til det nåværende kraftverket ble gitt i 2009.